Fox Kids

פוקס קידס (באנגלית: Fox Kids) היה ערוץ טלוויזיה בבעלות חברת פוקס האמריקאית, שהוקם ב-8 בספטמבר 1990 ושידר תוכניות טלוויזיה לילדים. בשנת 2002 נרכש הערוץ על ידי חברת וולט דיסני והוחלף בהדרגה באוסטרליה, באירופה, בדרום אמריקה, ובישראל (בערוץ 45 ב-yes ובערוץ 82 ב-HOT) בערוץ ג'טיקס שכלל בתוכו גם את ספריית התכנים של קודמו. המותג "ערוץ ג'טיקס" עצמו הוחלף לערוץ דיסני ב-2009. הערוץ שודר בישראל מדצמבר 2001 עד מרץ 2005. הרשת הושקה ב-8 בספטמבר 1990 בארצות הברית, כמיזם משותף של חברת השידור פוקס, בבעלות איל התקשורת רופרט מרדוק, וערוצים קשורים אליה, בשם "Fox Children's Network". כשירות ששידר במשך 30 דקות בימים שני עד שישי בשעות אחר הצהריים ובימי שבת בבוקר למשך 3 שעות תוכניות, רובן מצוירות, המתאימות לילדים ולגיל הרך. שידור זה שולב בערוצי טלוויזיה קיימים ברחבי ארצות הברית. בספטמבר 1991, מותגה מחדש הרשת כ-Fox Kids Network, כששעות השידור שלה התרחבו ל-90 דקות בימי חול ו-4 שעות בשבת בבוקר. שעות השידור בימי השבוע התרחבו לשלוש שעות בשנה שלאחר מכן. בשנת 1994, המותג "פוקס קידס" התרחב גם לווידאו ביתי. בשנת 1996, תאגיד פוקס יזם "ברית אסטרטגית" עם חברת ההפקות "סבן אנטרטיינמנט" ("Saban Entertainment") של היזם הישראלי חיים סבן. פעילות "פוקס קידס" התמזגה עם "סבן אנטרטיינמנט" כדי ליצור חברה חדשה בשם "פוקס קידס העולמית" (Fox Kids Worldwide), במטרה להפוך לחברה ציבורית ולהתרחב מחוץ לארצות הברית. בשנת 1997 שונה שם המיזם ל-Fox Family Worldwide לאחר שרכש את International Family Entertainment - הבעלים של רשת הכבלים The Family Channel, מרשת Christian Broadcasting Network שהייתה בבעלות המטיץ הנוצרי פט רוברטסון. מאחר של-The Family Channel היה פריסה רחבה בשידורי הכבלים ברחבי ארצות הברית הרכישה אפשרה ל"פוקס קידס" להתחרות בערוצים כמו Cartoon Network (בבעלות טיים וורנר) וניקלודיאון (בבעלות Viacom). במסגרת המיזם המשותף עם סבן הוקמה "פוקס קידס אירופה", בניהולו של ינון קרייז, במטרה להרחיב את פעילות הרשת מחוץ לארצות הברית. תוך שנים ספורות הפך "פוקס קידס" לאחד מערוצי הטלוויזיה בתשלום הגדולים באירופה ובמזרח התיכון, ושידר ב-56 מדינות ב-17 שפות. בסוף 1999 הונפקו 24% ממניות "פוקס קידס אירופה" בבורסת אמסטרדם לפי שווי שוק של 1.7 מיליארד דולר. ב-2001 חברת וולט דיסני רכשה את חברת האם של "פוקס קידס", "פוקס פמילי" (כולל ההחזקה ב-"פוקס קידס אירופה"), מידי סבן ומרדוק תמורת 5.2 מיליארד דולר שמתוכם כ-2.9 מיליארד דולר במזומן, והשאר עבור כיסוי חובות. אולם הרכישה הייתה מאכזבת מבחינה עסקית והרשת לא ייצרה את הרווחים הצפויים. באותה שנה הושק באירופה "פוקס קידס פליי", ערוץ משחקים אינטראקטיבי, שהיה מיזם משותף בין פוקס קידס אירופה שסיפקה את התכנים, וחברת Visiware הצרפתית שהייתה האחראית לפיתוח ולטכנולוגיה. במרץ 2005 חברת דיסני מיתגה את הערוץ מחדש ושינתה את שמו ל"ג'טיקס". הפאוור ריינג'רס הייתה הסדרה היחידה מפוקס קידס שהמשיכה את שידוריה בערוץ ג'טיקס החדש. בשנת 1997 הכריזה "פוקס קידס" על כוונתה להפעיל ערוץ טלוויזיה בישראל. חברת "פוקס קידס ישראל" שהוקמה לצורך תפעול הערוץ הייתה בבעלות שווה של אריה סבן, אחיו של חיים סבן, ובידי חברת "פוקס קידס אירופה". תחילה ניהלה משא ומתן עם חברת "די.בי.אס. שרותי לווין", מפעילת yes הטלוויזיה בלוויין, אך המגעים בין שתי החברות הופסקו לאחר שחברת די.בי.אס. דרשה בלעדיות על הערוץ. באוגוסט 2000 חתמה לבסוף על הסכם לשידור הערוץ עם חברת הכבלים "תבל". חודש אחר כך הכריזה פוקס קידס ישראל כי תמי לנדסמן מונתה למנכ"ל ואלעד קופרמן מונה למנהל התפעול, זאת במסגרת ההיערכות לעלייה לאוויר של הערוץ, שהופק בישראל, בעברית עבור קהל הילדים הישראלי. באוקטובר 2000 נבחר משרד הפרסום "טמיר כהן" לנהל את קמפיין קידום הערוץ. בינואר 2001 נחתם הסכם לשידור הערוץ גם בחברת "ערוצי זהב", באפריל עם חברת "מתב", ובאוגוסט 2001 גם עם YES. ערוץ "פוקס קידס" שודר בישראל החל מ-18 באפריל 2001, הוא יועד לגילאי 5–12 ושודר במתכונת של 14 שעות ביממה. בגרסתו הישראלית הוא כולל תכנים מספריית "סבן אנטרטיינמנט" (פאוור ריינג'רס, אנג'לה אנקונדה, דיג'ימון ועוד) מדובבים ומתורגמים לעברית, ועוד כ-90 שעות הפקות מקור בשנה בתקציב של 1.5 מיליון דולר, בהתאם למכסות ולתנאים אחרים שקבעה המועצה לשידורי כבלים ולוויין. בפברואר 2002 הושק בערוצי זהב "פוקס קידס פליי", ערוץ משחקים אינטראקטיבי המבוסס על דמויות פוקס קידס. בדצמבר 2002 מכר אריה סבן את חלקו בערוץ "פוקס קידס ישראל" לחברת "פוקס קידס אירופה" תמורת 20.5 מיליון דולר. במרץ 2005 שונה שמו של הערוץ גם בישראל ל"ערוץ ג'טיקס", בעקבות הרכישה על ידי חברת וולט דיסני. בין הסדרות הזרות הבולטות ששודרו בו ניתן למנות את "אוליבר טוויסט", ״אונץ'-פונץ'״, ״ג'ים-בוטן״, "אקשן-מן", ״דיאבוליק״, ״דני שובבני״, "דרקונימים", "החיים עם לואי", ״וולטר-מלון״, "טנקו: הנסיכה", "כיתה 402", "מגה-בייביס", "מפלצות-נס", "מחנה טופי", "מסע ללב-העולם", "נזק", "ספיידרמן ללא גבולות״, "עולמו של בובי", "עכברונים קטנים בערבה", “פחצופים-ממארס", "פיטר-פן ושודדי הים", "פנדה ג'ין-ג'ין", "קריפי-קרולרס", "שוטרים וגנבים" ו״תשאלו את ויקטור" שהן סדרות מצוירות; את הסדרות המצולמות "ליזי מקגוויר", "מקק-ותולעת", "צמרמורת" ו-"פאוור ריינג'רס"; ואת סדרות האנימה: "אבירי ארץ המפלץ", "בוב השד מהבקבוק", "בת הים הקטנה", "דורימון", "דיג'ימון", "האקלברי פין", "החתולים הסמוראים", "המטארו", "הרובוטריקים", "מדבוט", "מקרון 1", "סופר-פיג", "עוגי-דוגי", "פיטר-פן", ״פלינט בלש הזמן״, "רובוטריקים ארמדה" ו-"שינזו". חלקן של הסדרות כבר שודרו בעבר בארץ, בעיקר בטלוויזיה החינוכית ובערוץ 6, אך גם במסגרת שידורי הילדים והנוער של רשות השידור, שבשנות ה-90 קבלו את השם "זאפ". כמו כן, הופקו עבור הערוץ תוכניות מקור, כגון: "טלפנולי" (תוכנית אירוח מצוירת אינטראקטיבית), "גור ואוח", "פלא וחבריו", ״מטבחבחים״, "קומי קומי" (מצלמה נסתרת) ו"בלאגן", ואופרות סבון ארגנטינאיות לנוער, כמו "המורדים" ו"פלוריסיינטה". רבים מהקדימונים לשידורי הערוץ קריין השחקן והקומיקאי גורי אלפי. בימים מיוחדים הערוץ הפיק מגוון תכנים מיוחדים, כגון: תחרות כדורגל ארצית לילדים, במסגרת "גביע פוקס קידס" העולמי. תוכניות הערוץ הופצו בקלטות וידאו ו-DVD על ידי "גלובוס יונייטד". פוקס חברת וולט דיסני ג'טיקס מדיה וקבצים בנושא Fox Kids בוויקישיתוף פוקס קידס, במסד הנתונים הקולנועיים IMDb (באנגלית) ניר נתן, ‏כמה באמת שווה ערוץ המשפחה בכבלים שהקימו חיים סבן ורופרט מרדוק?, באתר גלובס, 7 ביוני 2001 אופיר בר-זהר, גזרת הילדים: ערוץ דיסני יחליף את ג'טיקס; ייתכן שמתוך כוונה לבטל את מותג ג'טיקס, באתר TheMarker‏, 28 ביוני 2009 ידיעות אחרונות, ‏הישראלי חיים סבן ורופרט מרדוק הקימו חברה לערוצי טלוויזיה לילדים, באתר גלובס, 31 בדצמבר 1996 ניר נתן, לוס אנג'לס, ‏סבן מוכר או לא?, באתר גלובס, 27 ביוני 2000 יאיר מנדלסון, דיסני במו"מ לרכישת פוקס פמילי; חיים סבן עשוי לקבל כמיליארד דולר, באתר הארץ, 22 ביולי 2001 אמירה ליס, לונדון, ‏פוקס קידס אירופה להנפקה ראשונה בהולנד בעוד שבועיים לפי שווי של 1.7 מיליארד דולר, באתר גלובס, 7 בנובמבר 1999 איי אונליין, פוקס קיד, בבעלות סבן ומרדוק, תגייס 301 מיליון אירו בהנפקה, באתר TheMarker‏, 4 בנובמבר 1999 יאיר מנדלסון, וולט דיסני רוכשת את פוקס פמילי מסבן ומרדוק ב-3 מיליארד דולר במזומן, באתר הארץ, 24 ביולי 2001 שירות רויטרס, ברבנק, קליפורניה, ‏דיסני השלימה את עיסקת פוקס פמילי: סבן וניוז קורפ קיבלו 2.9 מיליארד דולר, באתר גלובס, 25 באוקטובר 2001 דפנה מאור, לחיצת יד של 5 מיליארד דולר, באתר הארץ, 16 ביוני 2004 דפנה מאור, "דיסני קנתה את פוקס פמילי מחיים סבן ביוקר - החברה לא עמדה בתחזיות שהוצגו לדירקטוריון ערב הרכישה", באתר TheMarker‏, 10 בפברואר 2004 TheMarker digital, ערוצי זהב וערוץ פוקס קידס משיקים ערוץ משחקים, באתר TheMarker‏, 20 בנובמבר 2001 יעל גאוני, ‏בעקבות רכישת דיסני: ערוץ פוקס קידס משנה את שמו לערוץ ג'טיקס, באתר גלובס, 8 במרץ 2005 הארץ, פוקס קידס משנה את שמו לג'טיקס, באתר הארץ, 22 בפברואר 2005 מאת אביבה קרול, ‏"פוקס" של מרדוק וסבן יתמודדו על זיכיון לערוץ טלוויזיה בארץ, באתר גלובס, 16 ביולי 1997 אסנת כותן, ‏חודשו המגעים בין פוקס קידס לחברת ה-DBS, באתר גלובס, 25 ביולי 1999 מיכל שדה, תבל חתמה על הסכם לשידור ערוץ הילדים FOX KIDS בישראל, באתר TheMarker‏, 1 באוגוסט 2000 מיכל שדה, תמי לנדסמן מונתה למנכ"ל חברת פוקס קידס ישראל, באתר TheMarker‏, 5 בספטמבר 2000 מיכל שדה, חברת פוקס קידס ישראל בחרה במשרד הפרסום טמיר כהן לניהול תיק הפרסום שלה, באתר TheMarker‏, 24 באוקטובר 2000 רוני קורן-דינר, ערוצי זהב מרחיבה את ההיצע לילדים: תשדר את ערוץ פוקס קידס, באתר TheMarker‏, 15 בינואר 2001 רוני קורן-דינר, פוקס קידס ישודר גם במתב דיגיטל, באתר TheMarker‏, 1 באפריל 2001 רוני קורן-דינר, YES רכשה לשידור את ערוץ פוקס קידס, באתר TheMarker‏, 19 באוגוסט 2001 אביבה קרול, ‏פוקס-קידס בערוצי זהב, באתר גלובס, 17 בינואר 2001 רוני קורן-דינר, ערוץ פוקס קידס הישראלי ישקיע כ-1.5 מיליון דולר בשנה בהפקות מקור, באתר TheMarker‏, 19 בפברואר 2001 TheMarker digital, ערוצי זהב השיקה ערוץ משחקים אינטראקטיבי חדש המבוסס על דמויות פוקס קידס, באתר TheMarker‏, 26 בפברואר 2002 רוני קורן-דינר, אריה סבן מכר את חלקו בערוץ פוקס קידס ישראל לחברת פוקס קידס אירופה תמורת 20.5 מיליון דולר, באתר TheMarker‏, 19 בדצמבר 2002 אביבה קרול, ‏אריה סבן מכר את חלקו בערוץ פוקס קידס ישראל לפוקס קידס אירופה ב-20.5 מיליון דולר, באתר גלובס, 22 בדצמבר 2002 הארץ, פוקס קידס משנה את שמו לג'טיקס, באתר הארץ, 22 בפברואר 2005 יעל גאוני, ‏בעקבות רכישת דיסני: ערוץ פוקס קידס משנה את שמו לערוץ ג'טיקס, באתר גלובס, 8 במרץ 2005 רוני קורן-דינר, פוקס קידס ישראל תשקיע כ-2 מיליון דולר בשנה בתוכנית הדגל של הערוץ, באתר TheMarker‏, 7 במאי 2001 סמדר הירש, ‏פוקס קידס משקיעה במקור: תוכנית אירוח מצויירת אינטראקטיבית, באתר גלובס, 7 במאי 2001 רוני קורן-דינר, הטלנובלה "המורדים" תסומן בכתובית בערוץ פוקס-קידס כתוכנית שאינה מתאימה לצפייה מתחת לגיל 12, באתר TheMarker‏, 5 בינואר 2003 רוני קורן-דינר, ערוץ פוקס קידס משיק אליפות עולם בכדורגל לילדים, באתר TheMarker‏, 25 בנובמבר 2001